**UZŅĒMUMA LĪGUMS**

**Par apjoma izmaiņu aprēķināšanu un topogrāfisko uzmērīšanu ar fotogrammetrijas**

**vai lāzerskenēšanas metodēm**

**\_\_. iepirkuma daļa: \_\_\_\_\_\_\_\_\_**

Rīgā **PARAKSTĪŠANAS DATUMS IR PĒDĒJĀ PIEVIENOTĀ**

**DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS**

**Akciju sabiedrība “Latvijas valsts meži”**, reģistrācijas Nr. 40003466281 (turpmāk – LVM), tās struktūrvienības LVM Zemes dzīles direktores Kristīne Ansones personā, kura rīkojas uz LVM valdes izdotā pilnvarojuma pamata, (turpmāk – Pasūtītājs), no vienas puses, un

**Komersanta tiesiskā forma un nosaukums**, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_,(turpmāk – UZŅĒMĒJS),tās \_\_\_\_\_\_\_\_\_\_\_\_\_\_\_\_/*amats vārds uzvārds/* personā, kurš rīkojas saskaņā ar \_\_\_\_\_\_\_\_\_\_\_\_\_/*pārstāvības pamats*/, no otras puses (kopā sauktas – PUSES, katrs atsevišķi - PUSE),

ievērojot Publisko iepirkumu likuma 60.pantā noteikto un, pamatojoties uz iepirkuma *“Apjoma izmaiņu aprēķināšana un topogrāfiskā uzmērīšana ar fotogrammetrijas vai lāzerskenēšanas metodēm”,* identifikācijas Nr. AS LVM ZDZ\_2018\_378\_Ak, CPV klasifikators: 71355000-1 (Uzmērīšanas pakalpojumi), (turpmāk – Iepirkums) rezultātiem, noslēdz šādu uzņēmuma līgumu (turpmāk – Līgums):

1. **Līguma priekšmets**
	1. PASŪTĪTĀJS uzdod un UZŅĒMĒJS apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem, saskaņā ar PASŪTĪTĀJA veiktiem atsevišķiem pasūtījumiem noteikt apjoma izmaiņas, pēc karjera ierīkošanas un apsaimniekošanas dažādu darbu izpildes (ieguves laukuma atsegšana, izrakteņu ieguve, materiāla ražošana u.c.), kā arī veikt topogrāfisko uzmērīšanu tilpuma aprēķināšanai(turpmāk – Darbi).
	2. UZŅĒMĒJS, parakstot Līgumu, apņemas Darbus veikt atbilstoši Latvijas Republikas spēkā esošajiem normatīvajiem aktiem un LVM Līgumā un Tehniskajā specifikācijā noteiktajām prasībām, tai skaitā, saglabājot normatīvajos aktos un LVM noteiktās dabas vērtības.
	3. PASŪTĪTĀJS, *rodoties nepieciešamībai pēc Līguma 1.1. apakšpunktā noteiktajiem Darbiem,* nosūta uz UZŅĒMĒJA šajā Līgumā norādīto kontaktpersonas elektroniskā pasta adresi attiecīgu Darba uzdevumu, kas parakstīts ar drošu elektronisko parakstu, par konkrēta karjera apjoma izmaiņu noteikšanas un/vai topogrāfiskās uzmērīšanas darbu veikšanu, pievienojot visas Darbu izpildei nepieciešamās dokumentu kopijas, ja tādas konkrētajā gadījumā ir nepieciešamas un ir pieejamas PASŪTĪTĀJAM.
		1. Darba uzdevums tiek sagatavots atbilstoši Līguma 4.pielikumā pievienotajai Darba uzdevuma paraugformai;
		2. UZŅĒMĒJS nekavējoties, bet ne vēlāk kā divdesmit četru stundu laikā no Līguma 1.3.apakšpunktā minētā Darba uzdevuma saņemšanas, nosūta paziņojumu-apliecinājumu e-pasta nosūtītājam par Darba uzdevuma saņemšanu e-pastā un iepazīšanos ar to. Apliecinājumu UZŅĒMĒJS nosūta uz e-pasta adresi, no kuras dokuments nosūtīts. Pēc paziņojuma-apliecinājuma nosūtīšanas Darba uzdevums stājas spēkā un kļūst par Līguma neatņemamu sastāvdaļu.
	4. Darba uzdevumi tiks izsniegti UZŅĒMĒJAM visā Līguma darbības laikā tiklīdz rodas nepieciešamība pēc noteiktiem Darbiem. Kopējā Līgumcena ir norādīta Līguma 3.1. apakšpunktā. PASŪTĪTĀJS negarantē Līguma darbības laikā Darbu piešķiršanas regularitāti un Darbu piešķiršanu UZŅĒMĒJAM par visu Līguma 3.1. apakšpunktā noteikto līgumcenu.
	5. PASŪTĪTĀJAM jebkurā laikā ir tiesības veikt izmaiņas izsniegtajā Darba uzdevumā, informējot par tām UZŅĒMĒJU.
2. **Līguma termiņš un Darbu nodošana**
	1. Līgums stājas spēkā **2019.gada 1.februārī** un ir spēkā **līdz 2020.gada 31.janvārim** *(viens gads kopš līguma spēkā stāšanās)*vai līdz Līguma 3.1.apakšpunktā noteiktās maksimālās Darbu kopējās Līgumcenas sasniegšanai (atkarībā no tā, kurš no nosacījumiem iestāsies pirmais), vai līdz brīdim kad PUSES ir savas ar Līgumu pielīgtās saistības izpildījušas pilnā apmērā. Ja Līguma summas maksimālais apmērs nav sasniegts, Puses var vienoties par Līguma termiņa pagarināšanu ne vairāk kā par vienu gadu.
		1. Katra atsevišķā Darba uzdevuma (Līguma 1.3.apakšpunkts) izpildes termiņš tiek noteikts Darba uzdevumā. UZŅĒMĒJS apņemas uzsākt Darbus ne vēlāk ka 5 (*piecu*) kalendāro dienu laikā no Darba uzdevuma saņemšanas, ko apliecina UZŅĒMĒJA Līguma 1.3.2.apakšpunktā minētais paziņojums.
	2. Pēc Darbu pabeigšanas, t.i. pēc konkrētajā Darba uzdevumā minēto Darbu pabeigšanas, UZŅĒMĒJS sagatavo un elektroniski (ar drošu elektronisko parakstu) paraksta Darbu pieņemšanas – nodošanas aktu, kuru iesniedz PASŪTĪTĀJAM parakstīšanai. Abpusēji parakstīts Darbu pieņemšanas – nodošanas akts ir savstarpējo norēķinu pamats. Darbu pieņemšanas – nodošanas akts tiek sagatavots par katru darba uzdevumu, kura ietvaros tiek veikti tilpuma izmaiņu aprēķināšanas un topogrāfiskās uzmērīšanas ar fotogrammetrijas vai lāzerskenēšanas metodēm darbi.
	3. Jebkāda veida dati, tai skaitā, Līguma izpildes procesā UZŅĒMĒJA sagatavotie materiāli, pieder PASŪTĪTĀJAM un ir tā īpašums. UZŅĒMĒJAM nav tiesību jebkādā veidā ierobežot PASŪTĪTĀJA tiesības brīvi un pēc saviem ieskatiem rīkoties ar tiem, izņemot šajā Līgumā un normatīvajos aktos noteiktos gadījumus.
3. **Atlīdzība par Darbiem un norēķinu kārtība**
	1. KopējāmaksimālāIepirkumaLīgumcena ir **līdz** **140 000.00 EUR** *(simts četrdesmit tūkstoši euro un nulle centi)* bez PVN, sadalot Līgumcenu starp visiem Līgumiem, kas noslēgti Iepirkuma rezultātā visās Iepirkuma daļās. Darba uzdevumus katra atsevišķā Līguma ietvaros PASŪTĪTĀJS uzdos atbilstoši PASŪTĪTĀJA vajadzībai. PASŪTĪTĀJS negarantē vienmērīgu un proporcionālu pasūtījumu sadalījumu starp viesiem iepirkuma rezultātā noslēgtajiem Līgumiem.
	2. Darbu vienības cenas ir norādītas Līguma 3. pielikumā (finanšu piedāvājums) un tiks ņemtas vērā, aprēķinot katra konkrētā darba uzdevuma izpildes cenu. UZŅĒMĒJA finanšu piedāvājumā norādītās cenas ietver izmantojamo materiālu izmaksas, Darbu izmaksas, tehnikas, piegāžu un transporta izmaksas, nodokļus, nodevas un citus obligātus maksājumus un paredzamās izmaksas.
	3. Izpildītos Darbus UZŅĒMĒJS nodod PASŪTĪTĀJAM (Līguma 13.4.1.apakšpunktā minētajam pārstāvim elektroniski nosūtot uz norādīto elektroniskā pasta adresi) ar elektroniski (ar drošu elektronisko parakstu) parakstītu Darbu pieņemšanas – nodošanas aktu. PASŪTĪTĀJA Līguma 13.4.1.apakšpunktā minētais pārstāvis pēc Darbu nodevumu un Darbu pieņemšanas – nodošanas akta saņemšanas 10 (desmit) darba dienu laikā paraksta Darbu pieņemšanas – nodošanas aktu vai iesniedz UZŅĒMĒJAM pretenziju ar tajā uzskaitītajām PASŪTĪTĀJA konstatētajām nepilnībām un/vai neprecizitātēm. UZŅĒMĒJS PASŪTĪTĀJA konstatētās un pretenzijā uzskaitītas nepilnības un/vai neprecizitātes 3 (trīs) kalendāro dienu laikā no PASŪTĪTĀJA pretenzijas saņemšanas dienas apņemas novērst un koriģētus DARBU nodevumus iesniegt PASŪTĪTĀJAM.
	4. UZŅĒMĒJS, pamatojoties uz PUŠU parakstītu Darbu pieņemšanas – nodošanas aktu, iesniedz PASŪTĪTĀJAM apmaksai rēķinu, kuru PASŪTĪTĀJS apmaksā 15 (piecpadsmit) darba dienu laikā no rēķina saskaņošanas dienas. Ja UZŅĒMĒJS rēķina apmaksai norādījis ārvalstī reģistrētu banku, tad PASŪTĪTĀJS rēķina apmaksu veic 30 (trīsdesmit) darba dienu laikā.
	5. Par tādu Darbu izpildi, kurus veicot, UZŅĒMĒJS ir patvaļīgi atkāpies no Līguma noteikumiem, UZŅĒMĒJS atlīdzību nesaņem un veic labojumus uz sava rēķina, nemainot attiecīgajā Darbu uzdevumā noteikto Darbu izpildes termiņu.
4. **UZŅĒMĒJA pienākumi un tiesības**
	1. UZŅĒMĒJS apņemas ar savu darbību nodrošināt Darbu izpildi saskaņā ar šo Līgumu, tai skaitā ievērojot Tehniskajā specifikācijā noteiktās prasības, noteiktajā apjomā, atbilstošā kvalitātē un Līgumā un Darba uzdevumā noteiktajā termiņā.
	2. Par visiem apstākļiem, kas radušies neatkarīgi no UZŅĒMĒJA, un kas ietekmē Darbu izpildi vai kavē Darbu pabeigšanu nolīgtajā termiņā, UZŅĒMĒJS nekavējoties rakstiski informē PASŪTĪTĀJU. Ja apstākļi, kurus UZŅĒMĒJS ir norādījis šajā punktā noteiktajā kārtībā, ir pamatoti, PASŪTĪTĀJS ir tiesīgs rosināt sastādīt atsevišķu vienošanos par Darba uzdevumā noteiktā termiņa pagarināšanu, kas apliecināta ar abu PUŠU parakstiem.
	3. Lai ātrāk un kvalitatīvāk veiktu Līguma 1.1. apakšpunktā minētos Darbus, UZŅĒMĒJS ir tiesīgs Darbu izpildē iesaistīt:

4.3.1. šādu **kvalificētu personālu**:

|  |
| --- |
| **Ģeodēzisko darbu veikšanai sertificētās fiziskās personas** |
| **Vārds Uzvārds** | **Sertifikāta numurs** | **Sertifikāta derīguma termiņš** |
|  |  |  |

|  |
| --- |
| **Personas, kurām ir augstākā izglītība (vismaz bakalaura grāds) ģeoloģijā** |
| **Vārds Uzvārds** | **Izglītība, iegūtais grāds** |
|  |  |

* 1. UZŅĒMĒJS, piesaistot apakšuzņēmēju un kvalificētu personālu, uzņemas Darbu neizpildes vai nekvalitatīvas izpildes risku uz savu atbildību.
	2. UZŅĒMĒJS ir tiesīgs veikt kvalificēta personāla un apakšuzņēmēja nomaiņu, kā arī jauna personāla un apakšuzņēmēja iesaistīšanu Līguma izpildē, tikai ar PASŪTĪTĀJA rakstisku piekrišanu. Šādā gadījumā UZŅĒMĒJS rīkojas atbilstoši Līguma 7.1. – 7.2. apakšpunktos noteiktajam.
	3. UZŅĒMĒJS ir atbildīgs par jebkādas informācijas slēpšanu, vai nesniegšanu, vai par nepatiesas informācijas sniegšanu PASŪTĪTĀJAM un par tā rezultātā radītajiem zaudējumiem.
	4. UZŅĒMĒJS ar Iepirkumam iesniegto piedāvājumu un parakstot Līgumu, apliecina,ka viņam ir atbilstoša kvalifikācija attiecīgo Darbu veikšanai, zināšanas darba un vides aizsardzībā.
	5. UZŅĒMĒJS uzņemas pilnu atbildību par izpildītājiem Darbiem, tai skaitā sagatavoto un iesniegto dokumentu datu patiesumu un apņemas pamatot trešajām personām dokumentu un datu patiesumu nepieciešamības gadījumā. UZŅĒMĒJS PASŪTĪTĀJA konstatētās un pretenzijā uzskaitītās nepilnības un neprecizitātes apņemas novērst par saviem līdzekļiem 3 (trīs) kalendāro dienu laikā no PASŪTĪTĀJA pretenzijas saņemšanas dienas.
	6. UZŅĒMĒJS apliecina, ka tas ir iepazinies un apņemas Darbu izpildes laikā ievērot visas LR spēkā esošajos normatīvajos aktos noteiktās prasības, tai skaitā, darba aizsardzības, veselības aizsardzības un ugunsdrošības prasības, un LVM apstiprinātos norādījumus augsnes un ūdeņu aizsardzībai meža darbos, Dabas aizsardzības prasības meža darbos, meža infrastruktūras objektu ekspluatācijas noteikumus, Minimālo prasību daudzumu darba aizsardzībā LVM līgumpartneriem (pieejami <http://www.lvm.lv/biznesa-partneriem/iepirkumi/liguma-pielikumi/contractadd/26>). Par katru nelaimes gadījumu Darbā, kas noticis, veicot Līgumā paredzētos Darbus, 3 (trīs) kalendāro dienu laikā pēc nelaimes gadījuma Darbā akta sastādīšanas informēt PASŪTĪTĀJU rakstiski, vai, uzrādot nelaimes gadījumu Darbā uzskaites žurnālu. Gadījumā, ja UZŅĒMĒJS pārkāpj kādas no iepriekš minētajām prasībām un tam tiek piemērots administratīvais sods, tad UZŅĒMĒJS uzņemas pilnu atbildību par tam piemēroto administratīvo sodu, tai skaitā, naudas sodu, kā arī, ja UZŅĒMĒJA vainas vai neuzmanības dēļ/ darbības vai bezdarbības rezultātā, PASŪTĪTĀJAM tiek piemērots naudas sods vai citas soda sankcijas, par tām pilnā apjomā ir atbildīgs UZŅĒMĒJS.
	7. UZŅĒMĒJS ir pilnā mērā atbildīgs par Darbu izpildes laikā PASŪTĪTĀJA īpašumam vai valdījumam, trešajām personām vai apkārtējai videi nodarīto zaudējumu, kas radies UZŅĒMĒJA darbības vai bezdarbības dēļ.
	8. UZŅĒMĒJAM ir tiesības pieprasīt PASŪTĪTĀJAM līgumsoda samaksu saskaņā ar Līguma 6.4. apakšpunkta noteikumiem.
	9. UZŅĒMĒJAM ir tiesības ierosināt Līguma izbeigšanu saskaņā ar Līguma 12.2. apakšpunkta noteikumiem.
	10. Gadījumā, ja UZŅĒMĒJS nenovērš PASŪTĪTĀJA konstatētās nepilnības 4.8. apakšpunktā noteiktajā termiņā, tad PASŪTĪTĀJAM ir tiesības par saviem līdzekļiem novērst konstatētas nepilnības, un iesniegt UZŅĒMĒJAM rēķinu par radušos izdevumu apmaksu. Gadījumā, ja UZŅĒMĒJS neapmaksā tam iesniegto rēķinu rēķinā norādītajā termiņā, PASŪTĪTĀJAM ir tiesības vērsties Baltijas Starptautiskajā Šķīrējtiesā.
	11. UZŅĒMĒJS apņemas ievērot: FSC (*Forest Stewardship Council* (Meža uzraudzības padome)) meža apsaimniekošanas standartos noteiktos FSC principus un kritērijus (sertifikācijas standarti pieejami tīmekļa vietnē - <http://www.lvm.lv/biznesa-partneriem/profesionaliem/sertifikacija/fsc-sertifikacija>) un PEFC (*Programme for the Endorsement of Forest Certification Schemes* (Meža sertifikācijas novērtēšanas Programma)) meža apsaimniekošanas standartā noteiktās prasības (standarts pieejams tīmekļa vietnē- <http://www.lvm.lv/biznesa-partneriem/profesionaliem/sertifikacija/pefc-sertifikacija>), kas ir saistīti un attiecināmi uz Līgumā noteikto pakalpojumu vai cita veida veicamajiem darbiem (t.sk. būvdarbiem).
	12. UZŅĒMĒJS apņemas ievērot Līgumpartnera rīcības kodeksu, kas ir šī Līguma pielikums Nr. 2.
	13. UZŅĒMĒJS apņemas nodrošināt pieeju akreditētai sertifikācijas institūcijai audita veikšanai par UZŅĒMĒJA veiktajām darbībām PASŪTĪTĀJAM saskaņā ar Līgumu meža apsaimniekošanas sertifikācijas procesa ietvaros.
	14. Ja, veicot LĪGUMĀ paredzētos Darbus, UZŅĒMĒJS konstatē neatzīmētu putna ligzdu, kuras diametrs pārsniedz 50 cm (piecdesmit centimetrus) vai identificē citas neatzīmētas saglabājamas dabas vērtības, UZŅĒMĒJS nekavējoties pārtrauc Darbus un par konkrētajiem apstākļiem informē PASŪTĪTĀJA pārstāvi, kurš pieņem UZŅĒMĒJAM saistošu lēmumu.
1. **PASŪTĪTĀJA pienākumi un tiesības**
	1. PASŪTĪTĀJS ar visu savu darbību sekmēs Darbu izpildi Līgumā un Darbu uzdevumā noteiktajā termiņā, nodrošinās paveikto Darbu pieņemšanu, savlaicīgu un precīzu izpildīto un pieņemto Darba apmaksu saskaņā ar Līguma noteikumiem. PASŪTĪTĀJS apņemas neveikt nekādu rīcību, kas varētu traucēt Darbu izpildi, ja netiks pārkāpti šī Līguma noteikumi.
	2. Par Līguma 1.1. apakšpunktā noteikto Darbu kvalitatīvu un savlaicīgu izpildi pēc visu nepilnību, ja tādas tiek konstatētas, novēršanu PASŪTĪTĀJS apņemas samaksāt UZŅĒMĒJAM Līgumā noteiktajā apmērā un kārtībā ar bezskaidras naudas norēķinu UZŅĒMĒJA izrakstītajā rēķinā norādītajā norēķinu kontā.
	3. PASŪTĪTĀJS ir tiesīgs apturēt Darbu veikšanu, ja UZŅĒMĒJS neievēro Līgumā noteiktās prasības, līdz pārkāpumu novēršanai vai zaudējumu segšanai.
	4. PASŪTĪTĀJS neatbild par UZŅĒMĒJA tehniku, materiāliem un citiem resursiem Līguma darbības teritorijā, kā arī par UZŅĒMĒJA vai trešo personu (apakšuzņēmēju) darbības vai bezdarbības rezultātā radīto kaitējumu.
	5. PASŪTĪTĀJAM ir tiesības vienpusēji aprēķināt un ieturēt no UZŅĒMĒJA iesniegtā rēķina par paveiktajiem darbiem Līguma 6.1. – 6.3. apakšpunktos norādītos līgumsodus.
	6. PASŪTĪTĀJAM ir pienākums nodrošināt UZŅĒMĒJU ar informāciju par saglabājamajām dabas vērtībām, atbilstoši Līguma 4.17. apakšpunktam.
2. **PUŠU atbildība par Līguma pārkāpumiem**
	1. Ja UZŅĒMĒJS kavē Darba uzdevumā noteikto Darbu izpildes termiņu, PASŪTĪTĀJAM ir tiesības piemērot un UZŅĒMĒJS apņemas maksāt PASŪTĪTĀJAM līgumsodu 0.5% (nulle pieci procenti) apmērā no kavēto Darbu aprēķinātās cenas bez PVN par katru kavējuma dienu, bet ne vairāk kā 10% (desmit procenti) no Darba uzdevuma cenas.
	2. Gadījumā, ja UZŅĒMĒJS neievēro pieteiktā apakšuzņēmēja vai personāla noteikto nomaiņas kārtību PASŪTĪTĀJAM ir tiesības piemērot un UZŅĒMĒJS apņemas samaksāt līgumsodu EUR 715.00 (septiņi simti piecpadsmit *euro* un nulle centi) apmērā par katru konstatēto gadījumu.
	3. Ja UZŅĒMĒJS pārkāpj kādu no Līguma noteikumiem, par kuru Līgumā nav paredzēts atsevišķs līgumsods, PASŪTĪTĀJAM ir tiesības piemērot līgumsodu 100.00 EUR (simts *euro* un nulle centi) apmērā par katru konstatēto gadījumu.
	4. Ja kāda no Pusēm kavē Līgumā noteiktos samaksas termiņus, tad tā maksā otrai Pusei līgumsodu 0,5% (nulle komats pieci procenti) apmērā no noteiktajā termiņā neapmaksātās summas par katru kavējuma dienu, bet ne vairāk kā 10% (desmit procenti) no neapmaksātās summas.
	5. Ja, saskaņā ar Līgumā noteikto, UZŅĒMĒJAM tiek piemēroti līgumsodi, PASŪTĪTĀJS ietur līgumsoda summu no UZŅĒMĒJA iesniegtā rēķina. Ja UZŅĒMĒJA iesniegtajā rēķinā norādīta summa apmaksai pilnībā nenosedz aprēķinātā līgumsoda summu, tad PASŪTĪTĀJS par atlikušo (ar rēķina summu nenosegto) līgumsoda summu izraksta rēķinu un iesniedz to UZŅĒMĒJAM apmaksai rēķinā noteiktajā termiņā.
	6. Līgumsoda samaksa neatbrīvo PUSES no pārējo ar Līgumu uzņemto saistību vai no tā izrietošo saistību izpildes.
	7. PASŪTĪTĀJS ir tiesīgs piemērot vienpusēju ieskaitu no jebkura vienas šķiras prasījuma priekšmeta (tai skaitā, no jebkura cita starp PUSĒM noslēgta Līguma priekšmeta), par to rakstiski paziņojot UZŅĒMĒJAM 1 (viena) kalendārā mēneša laikā no ieskaita piemērošanas dienas, ja UZŅĒMĒJAM ir pienākums maksāt kādu no Līguma 6.1. – 6.3. apakšpunktos minētajiem līgumsodiem un PASŪTĪTĀJAM ir pienākums apmaksāt Līgumā noteiktajā kārtībā paveiktos Darbus. Ja nav iespējams piemērot ieskaitu, tad UZŅĒMĒJA pienākums ir samaksāt aprēķināto līgumsodu 15 (piecpadsmit) darba dienu laikā no paziņojuma par līgumsoda aprēķināšanu parakstīšanas dienas vai arī saskaņā ar abu PUŠU parakstītu līgumsoda samaksas grafiku.
3. Līgumā izpildē iesaistītā apakšuzņēmēja un personāla nomaiņa
	1. Pēc Līguma noslēgšanas UZŅĒMĒJA Iepirkumam iesniegtajā kvalifikācijas informācijā norādītā UZŅĒMĒJA pieteiktā un/vai Līguma laikā piesaistītā apakšuzņēmēja un personāla nomaiņa notiek saskaņā ar šādu kārtību:
		1. UZŅĒMĒJS sagatavo un iesniedz PASŪTĪTĀJAM iesniegumu ar kuru lūdz PASŪTĪTĀJAM atļauju nomainīt apakšuzņēmēju vai personālu, kas ir iesaistīts Līguma izpildē. Kopā ar iesniegumu, ievērojot Iepirkuma nolikumā noteiktās prasības attiecībā uz Līguma izpildē iesaistītā personāla vai apakšuzņēmēju nomaiņu, UZŅĒMĒJS iesniedz PASŪTĪTĀJAM visus lēmuma par personāla vai apakšuzņēmēja nomaiņu pieņemšanai nepieciešamos dokumentus;
		2. PASŪTĪTĀJS, izvērtējot no UZŅĒMĒJA saņemto lūgumu nomainīt Līguma izpildē iesaistīto personālu vai apakšuzņēmēju, pārbauda:
			1. vai UZŅĒMĒJA piedāvātais personāls vai apakšuzņēmējs atbilst Iepirkuma nolikumā noteiktajām attiecīgajām prasībām;
			2. piedāvātajam apakšuzņēmējam vai personālam ir vismaz tāda pati kvalifikācija, uz kādu Iepirkuma procedūrā UZŅĒMĒJS atsaucies, apliecinot savu atbilstību Iepirkuma procedūrā noteiktajām prasībām;
			3. vai piedāvātais apakšuzņēmējs atbilst Iepirkuma nolikumā noteiktajiem izslēgšanas nosacījumiem.
	2. PASŪTĪTĀJS pieņem lēmumu atļaut vai atteikt UZŅĒMĒJA Iepirkuma Līguma izpildē iesaistītā personāla vai apakšuzņēmēja nomaiņu ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami šāda lēmuma pieņemšanai.
4. Nepārvarama vara un ārkārtas apstākļi
	1. PUSES nav atbildīgas par savu saistību neizpildi, ja tā radusies nepārvaramas varas vai ārkārtas apstākļu ietekmes rezultātā, kurus attiecīgā PUSE nevarēja ne paredzēt, ne novērst, ne ietekmēt, un par kuru rašanos tā nenes atbildību, tai skaitā, stihiskas nelaimes, zemestrīces, plūdi, ugunsgrēki, kara darbība, blokāde, civiliedzīvotāju nemieri, streiki, no abām PUSĒM neatkarīgu iemeslu dēļ radušies robežu strīdi, kā arī PUSĒM saistoši normatīvie akti, tai skaitā, Darbu ierobežojumi/aizliegumi dabas aizsardzības nolūkos, saskaņā ar kuriem PUSĒM nav iespējas izpildīt Līgumā noteiktās saistības. Par šādu apstākļu iestāšanos PUSEI ir nekavējoties, bet ne vēlāk kā 5 (piecu) darba dienu laikā, rakstiski jāpaziņo otrai PUSEI, pretējā gadījumā atsaukšanās uz nepārvaramu varu ir uzskatāma par nepamatotu. Pie nepārvaramas varas vai ārkārtas apstākļiem nav pieskaitāmi Latvijas valsts teritorijā pastāvošie laika apstākļi, to sezonalitāte un tām raksturīgie nokrišņu veidi un apmērs, kā arī ģeogrāfiskajam novietojumam raksturīgais reljefs.
	2. Ja iestājas nepārvarama vara vai ārkārtas apstākļi, Līguma saistības, tai skaitā, Darbu izpildes termiņš, tiek pagarināts par laika periodu, no nepārvaramas varas vai ārkārtas apstākļu iestāšanās, līdz to seku novēršanas brīdim.
	3. Ja nepārvarama vara vai ārkārtas apstākļi un to sekas turpina darboties ilgāk par 3 (trīs) kalendārajiem mēnešiem, PUSES iespējami drīz sāk sarunas par Līguma izpildes alternatīviem variantiem vai arī izbeidz Līgumu.
5. Konfidencialitāte
	1. Par konfidenciālu tiek uzskatīta jebkura informācija, ko kāda no PUSĒM ir uzzinājusi Līguma sagatavošanas, parakstīšanas vai izpildes laikā (izņemot informāciju, kas saskaņā ar Publisko iepirkumu likuma 60. pantā ir vispārpieejama), tai skaitā, jebkāda informācija par PUSĒM, to darbiniekiem vai klientiem, par Līgumā ietverto darbību raksturu vai jebkādām to detaļām, fizisko personu personas datiem un cita informācija, kas iegūta Līguma izpildes ietvaros, izmantot tikai Līguma izpildei.
	2. Konfidenciālā informācija var tik izpausta trešajām personām tikai un vienīgi saskaņā ar iepriekšēju rakstisku attiecīgās PUSES piekrišanu, izņemot, kad informācija ir izpaužama saskaņā ar Latvijas Republikas normatīvajiem aktiem. Minētā informācija ir konfidenciāla visu Līguma termiņu.
	3. PUSES ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
	4. PUSES nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras PUSES piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
	5. UZŅĒMĒJS ievieš attiecīgas tehniskās un organizatoriskās prasības un pasākumus, kas nepieciešami personas datu apstrādes drošībai un apņemas pārskatīt esošās prasības atbilstoši personas datu apstrādes veidam, ilgumam un citiem aspektiem, kā arī sadarbojas ar PASŪTĪTĀJU gadījumā, ja informāciju par personas datu apstrādi PASŪTĪTĀJAM ir pieprasījušas uzraudzības iestādes vai datu subjekts.
	6. UZŅĒMĒJS iekļauj Līgumā vai citā saistošā dokumentā ar UZŅĒMĒJA nodarbinātajām personām saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas UZŅĒMĒJA atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību.
6. Grozījumi Līgumā

10.1. Līgumu var papildināt, grozīt vai izbeigt, PUSĒM savstarpēji vienojoties un ievērojot Publisko iepirkumu likumā un Līgumā noteiktos ierobežojumus. Jebkuras Līguma izmaiņas vai papildinājumi tiek noformēti rakstiski un kļūst par Līguma neatņemamu sastāvdaļu. Izmaiņas un papildinājumi šajā Līgumā stājas spēkā tad, kad par to ir panākta abu PUŠU rakstiska vienošanās.

10.2. Līguma rekvizītos norādītā UZŅĒMĒJA bankas konta maiņa Līguma izpildes laikā ir veicama ar abu PUŠU rakstisku vienošanos.

10.3. Darba uzdevumā noteikto Darbu izpildes termiņu PUSES var pagarināt, ja UZŅĒMĒJS ne vēlāk, kā 5 (piecas) darba dienas pirms attiecīgajā Darbu uzdevumā noteiktā Darbu izpildes termiņa beigām iesniedz PASŪTĪTĀJAM motivētu (ar norādi uz objektīviem apstākļiem, kas kaitē, nelabvēlīgi ietekmē vai apgrūtina Darbu izpildi un, kas nebija paredzami un ietekmējami no UZŅĒMĒJA PUSES, izņemot Līguma 8.1. apakšpunktā minētos nepārvaramas varas un ārkārtas apstākļus) lūgumu par DARBU izpildes termiņa pagarināšanu.

10.4. Līguma 2.1. apakšpunktā noteikto Līguma termiņu PUSES var pagarināt, savstarpēji vienojoties, pie nosacījuma, ka, iestājoties Līguma termiņam, nav sasniegta Līgumā 3.1. apakšpunktā noteiktā maksimālā Darbu kopējā Līgumcena.

10.5. Pastāvot objektīvi attaisnojamiem apstākļiem, proti, ja PASŪTĪTĀJAM Līguma izpildes laikā neparedzamu un objektīvu apstākļu dēļ, ir radusies nepieciešamība pēc papildu Darbiem, kuri sākotnēji netika iekļauti Līgumā, PASŪTĪTĀJAM ir tiesības ierosināt, rakstiski informējot par to otro PUSI, papildu Darbu iegādi no UZŅĒMĒJA. Izvērtējot radušās situācijas faktiskos apstākļus un, pamatojoties uz UZŅĒMĒJA iesniegto papildu pakalpojuma finanšu piedāvājumu, PASŪTĪTĀJS sagatavo vienošanos par grozījumiem Līgumā, iekļaujot tajā faktiskās situācijas vērtējumu un objektīvi attaisnojamu apstākļu aprakstu, iesniedz to parakstīšanai UZŅĒMĒJAM. Šajā punktā noteikto grozījumu kopsumma nedrīkst pārsniegt 10% (desmit procentus) no sākotnējās Līguma līgumcenas.

1. **Darbu pārtraukšana**
	1. PUSES vienojas, ka PASŪTĪTĀJAM ir tiesības vienpusēji pārtraukt Darbu izpildi sakarā ar PASŪTĪTĀJA nepietiekamo finansējumu Darbu apmaksai. Par Darbu pārtraukšanu PASŪTĪTĀJS informē UZŅĒMĒJU 3 (trīs) darba dienu laikā pēc lēmuma par Darbu pārtraukšanu pieņemšanas, paziņojot UZŅĒMĒJAM Darbu pārtraukšanas datumu.
	2. PASŪTĪTĀJS pieņem līdz Darbu pārtraukšanas datumam izpildītos Darbus ar Darbu pieņemšanas – nodošanas aktu, kurā tiek fiksēti faktiskie izpildīto Darbu apjomi, un kuru paraksta PUŠU pārstāvji.
	3. UZŅĒMĒJS pēc tam, kad Darbu pieņemšanas – nodošanas aktu parakstījuši PUŠU pārstāvji, iesniedz PASŪTĪTĀJAM rēķinu par apmaksas summu, kas atbilst Darbu pieņemšanas – nodošanas aktā norādītajam Darbu apjomam un summai.
	4. Par tālāku Līguma izpildi PUSES vienojas atsevišķi vai izbeidz Līgumu. Izbeidzot Līgumu atbilstoši šajā punktā noteiktajam, netiek piemēroti Līguma noteikumi par līgumsodiem Līguma izbeigšanas gadījumos.
2. **Līguma izbeigšana**
	1. PASŪTĪTĀJS ir tiesīgs vienpusēji atkāpties no Līguma, ja:
		1. UZŅĒMĒJS nepilda vai atkārtoti pēc PASŪTĪTĀJA rakstveida brīdinājuma pārkāpj Līguma noteikumus;
		2. UZŅĒMĒJAM uzsākts maksātnespējas process vai tā darbība tiek izbeigta vai pārtraukta un UZŅĒMĒJS nespēj turpmāk pildīt Līgumu;
		3. UZŅĒMĒJS neievēro Darba uzdevumā noteikto Darbu izpildes termiņu;
		4. citos Līgumā paredzētajos gadījumos.

12.2. UZŅĒMĒJS ir tiesīgs vienpusēji atkāpties no Līguma, ja:

12.2.1. PASŪTĪTĀJS neveic maksājumus, un līgumsods ir sasniedzis 10% (desmit procenti) no kopējās Līgumcenas;

12.2.2. PASŪTĪTĀJA darbība tiek izbeigta vai pārtraukta.

12.3. PUSĒM, rakstiski vienojoties, ir tiesības izbeigt Līgumu pilnīgi vai tā daļā.

1. **PUŠU korespondence**

13.1.PUŠU savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai PUSES izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā PUSES var parakstīt dokumentu papīra formā.

13.2. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā 13.4.punktā norādītajām PUŠU adresēm, un ir uzskatāms, ka PUSE ir saņēmusi paziņojumu 7. (septītajā) dienā pēc tā izsūtīšanas.

13.3.Mainoties PUSES juridiskajai adresei vai adresei korespondences saņemšanai, attiecīgā PUSE par to nekavējoties, bet ne vēlāk kā 3 (trīs) dienu laikā paziņo otrai PUSEI. Ja PUSE par juridiskās adreses vai adreses korespondences saņemšanai maiņu nav paziņojusi otrai PUSEI vai nav to izdarījusi savlaicīgi, tad otras PUSES paziņojumi tiek uzskatīti par saņemtiem, ja tie tika nosūtīti uz Latvijas Republikā Komercreģistrā ierakstīto PUSES juridisko adresi vai Līguma 13.4.punktā norādīto e-pasta adresi. Cita veida paziņojumi PUSEI nav saistoši.

13.4. PUŠU pārstāvji:

13.4.1. PASŪTĪTĀJA pārstāvis, kurš atbildīgs par Līguma administrēšanu PASŪTĪTĀJA vārdā: \_\_\_\_\_\_\_\_.

13.4.2. UZŅĒMĒJA pārstāvis, kurš ir atbildīgs par Līguma administrēšanu UZŅĒMĒJA vārdā: \_\_\_\_\_\_\_\_.

1. **Saistību pārņemšana**
	1. PUSES vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:
		1. atbilstoši Līguma noteikumiem, UZŅĒMĒJS daļu no pielīgtajiem DARBIEM nodod apakšuzņēmējiem;
		2. abas PUSES pirms Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		3. kādas no PUŠU saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Latvijas Republikas Uzņēmumu reģistrā (vai ārvalsts komercreģistra iestādes vestajos reģistros).
	2. PUSEI, kuras saistību tiesības pārņemtas, ir pienākums nekavējoties elektroniski uz šādu e-pasta adresi: lvm@lvm.lv (gadījumā, ja puse, kuras saistību tiesības tiek pārņemtas ir UZŅĒMĒJS), \_\_\_\_\_\_\_\_\_ (gadījumā, ja puse, kuras saistību tiesības tiek pārņemtas ir LVM) un 3 (trīs) dienu laikā rakstiski informēt otru PUSI par saistību tiesību pārņemšanas tiesisko pamatu un saistību tiesību pārņēmēju.

1. **Strīdu izskatīšana**
	1. Ja PUSES nevar panākt vienošanos pārrunu ceļā, tad jebkurš strīds, kas izriet no Līguma, skar tā pārkāpšanu, grozīšanu, izbeigšanu vai spēkā neesamību tiek galīgi izšķirts Baltijas Starptautiskajā šķīrējtiesā saskaņā ar tās reglamentu (pieejams šķīrējtiesas mājas lapā internetā šādā adresē: <http://www.arbitration.lv>) viena šķīrējtiesneša sastāvā vai Latvijas Republikas tiesā pēc prasītāja izvēles, piemērojot Latvijas Republikā spēkā esošos normatīvos tiesību aktus.
2. **Noslēguma noteikumi**
	1. Ja pārstāj darboties viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma punkti.
	2. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs PUSĒM no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.

**Pielikumi:**

Pielikums Nr.1: Tehniskās specifikācijas;

Pielikums Nr.2: Līgumpartnera rīcības kodekss;

Pielikums Nr.3: Finanšu piedāvājuma kopija;

Pielikums Nr.4: Darba uzdevuma paraugforma;

Pielikums Nr.5: Iepirkuma daļu izvietojuma karte;

Pielikums Nr.6: Tehniskais piedāvājums.

**PUŠU rekvizīti:**

|  |  |  |
| --- | --- | --- |
| **PASŪTĪTĀJS** |  | **UZŅĒMĒJS** |
| **Akciju sabiedrība “Latvijas valsts meži”**Reģistrācijas numurs 40003466281Vaiņodes iela 1, Rīga, LV – 1004AS “SEB banka”Konts: LV10UNLA0003030467544AS „Swedbank”Konts: LV82HABA0001407052133 |  |  |
| LVM Zemes dzīles direktoreKristīne Ansone |  |  |